CELEX: 21995D1201(01)
Language: el
Date: 1995-11-06 00:00:00
Title: Απόφαση αριθ. 1/95 της Μεικτής Επιτροπής ΕΚ-Ανδόρας, της 6ης Νοεμβρίου 1995, που τροποποιεί την απόφαση αριθ. 6/91 σχετικά με τις λεπτομέρειες εφαρμογής της αμοιβαίας συνδρομής της προβλεπόμενης στο άρθρο 15 της συμφωνίας μεταξύ της Κοινότητας και της Ανδόρας

Avis juridique important

|

21995D1201(01)

Απόφαση αριθ. 1/95 της Μεικτής Επιτροπής ΕΚ-Ανδόρας, της 6ης Νοεμβρίου 1995, που τροποποιεί την απόφαση αριθ. 6/91 σχετικά με τις λεπτομέρειες εφαρμογής της αμοιβαίας συνδρομής της προβλεπόμενης στο άρθρο 15 της συμφωνίας μεταξύ της Κοινότητας και της Ανδόρας  

Επίσημη Εφημερίδα αριθ. L 288 της 01/12/1995 σ. 0050 - 0050

ΑΠΟΦΑΣΗ αριθ. 1/95 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ της 6ης Νοεμβρίου 1995 που τροποποιεί την  απόφαση αριθ. 6/91 σχετικά με τις λεπτομέρειες εφαρμογής της αμοιβαίας συνδρομής της προβλεπόμενης  στο άρθρο 15 της συμφωνίας μεταξύ της Κοινότητας και της Ανδόρας (95/501/ΕΚ)Η  ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του  Πριγκιπάτου της Ανδόρας  (1), και ιδίως το άρθρο 15 παράγραφος 2, Εκτιμώντας: ότι η απόφαση αριθ. 6/91 της μεικτής Επιτροπής ΕΟΚ-Ανδόρας  (2) εξαιρεί από το πεδίο εφαρμογής της  τα προϊόντα που δεν καλύπτονται από την τελωνειακή ένωση 7 ότι είναι σκόπιμο να επεκταθεί το πεδίο  εφαρμογής της εν λόγω απόφασης σε όλα τα προϊόντα που καλύπτονται από τη συμφωνία,  συμπεριλαμβανομένων των προϊόντων που δεν καλύπτονται από την τελωνειακή ένωση 7 ότι, για τη σωστή λειτουργία της αμοιβαίας συνδρομής της προβλεπόμενης από την απόφαση αριθ. 6/91,  απαιτείται, ενδεχομένως, η εφαρμογή της εν λόγω απόφασης κατά τρόπο όμοιο από τις αρμόδιες  υπηρεσίες των κρατών μελών 7 ότι, ως εκ τούτου, είναι σκόπιμο να τροποποιηθεί αναλόγως η εν λόγω  απόφαση, ΑΠΟΦΑΣΙΖΕΙ: Άρθρο 1 Η απόφαση αριθ. 6/91 τροποποιείται ως εξής: 1.  Το κείμενο του άρθρου 2 πρώτη περίπτωση αντικαθίσταται από το ακόλουθο κείμενο: «-  διατάξεις, το σύνολο των διατάξεων της συμφωνίας.». 2.  Το κείμενο του άρθρου 14 παράγραφος 1 αντικαθίσταται από το ακόλουθο κείμενο: «1.  Η εφαρμογή της παρούσας απόφασης, συμπεριλαμβανομένης της εξέτασης των αιτήσεων και της  ανταλλαγής πληροφοριών, εναπόκειται, αφενός, στις κεντρικές τελωνειακές αρχές του Πριγκιπάτου της  Ανδόρας και, αφετέρου, στις αρμόδιες υπηρεσίες της Επιτροπής καθώς και, ενδεχομένως, στις  τελωνειακές αρχές των κρατών μελών της ΕΚ. Αυτές αποφασίζουν για όλες τις διευθετίσεις και τα μέτρα  που είναι αναγκαία για το σκοπό αυτό.». Άρθρο 2 Η παρούσα απόφαση εφαρμόζεται από την πρώτη ημέρα του μηνός που ακολουθεί το μήνα έκδοσής  της από τη μεικτή επιτροπή. Βρυξέλλες, 6 Νοεμβρίου 1995. Για τη μεικτή επιτροπή Ο Πρόεδρος Albert PINTAT